เมื่อวันที่11ที่ผ่านมามีอะไรกับแฟนไม่ได้สวมถุงแต่ไม่ได้สอดใส่เข้าไปข้างในแต่กินยาคุมฉุกเฉินกันไว้แล้วตอนนี้ประจำเดือนไม่มาจะเป็นอะไรมั้ยคะแล้วคือเดือนที่แลเวมีประจำเดือน2ครั้งคือวันที่4กับวันที่18คือปกติมั้ยคะ
สวัสดีค่ะ หากไม่ได้มีการสอดใส่อวัยวะเพศเข้าสู่ช่องคลอด โอกาสที่จะตั้งครรภ์ก็ไม่มี ดังนั้น จริงๆ แล้วจึงไม่ควรทานยาคุมฉุกเฉินไปโดยไม่จำเป็นค่ะสำหรับประจำเดือนในเดือน ต.ค. ที่มาในวันที่ 4 กับ 18 ต.ค. ถือว่ามีระยะห่างระหว่างรอบประจำเดือนที่สั้นกว่าปกติ ซึ่งอาจเกิดจากการทำงานของรังไข่ที่ผิดปกติได้ส่วนในเดือนนี้ การที่ประจำเดือนยังไม่มา ก็อาจเกิดจากผลของยาคุมฉุกเฉินที่ได้ทานไปในวันที่ 11 พ.ย. ได้ หรือหากในเดือน ก.ย.-ต.ค. ได้มีเพศสัมพันธ์มาก่อนด้วย แนะนำควรลองตรวจหาการตั้งครรภ์ดูด้วยค่ะ เพราะเลือดที่ออกผิดปกติในเดือน ต.ค. อาจไม่ใช่ประจำเดือนก็ได้ แต่หากไม่ได้มีเพศสัมพันธ์มาก่อนหน้านั้น ก็ให้รอประจำเดือนต่อไปก่อน หากยังคงไม่มานานเกิน 3 เดือน ก็ควรไปพบแพทย์เพื่อตรวจหาสาเหตุค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ค่ะ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆเช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด ซึ่งรวมถึงการใช้ถุงยางอนามัยที่ถูกต้องด้วย